3. การประกอบธุรกิจจอภาพคอมพิวเตอร์

1.  ลักษณะของผลิตภัณฑ์

    ผลิตภัณฑ์ จอภาพคอมพิวเตอร์ในปัจจุบันแบ่งได้เป็น 2 ประเภท คือ

1.  CRT Monitor คือ จอภาพคอมพิวเตอร์ที่ใช้หลอดภาพแบบแก้วเป็นหน่วยแสดงผล

2.  LCD Monitor หรือ Flat Panel Display คือ
    จอภาพคอมพิวเตอร์ที่ใช้หน่วยแสดงผลแบบแบน (Flat Panel) ทำมาจากผลึกแก้วเหลว
    (LCD : Liquid Crystal Display) จอภาพชนิดนี้จะมีขนาดเล็ก และ
    ใช้พลังงานน้อยกว่า CRT Monitor และ
    ปราศจากการแพร่กระจายของสนามแม่เหล็กไฟฟ้าที่เกิดจาก CRT ด้วย

    ผลิตภัณฑ์หลักของกลุ่มบริษัทฯ ในปัจจุบันมีดังนี้

-   จอภาพคอมพิวเตอร์สี CRT Monitor ชนิด Digital ตั้งแต่ขนาด 15 นิ้ว ถึง 21 นิ้ว

-   Flat Panel Display ตั้งแต่ขนาด 13 นิ้ว ถึง 18 นิ้ว

-   แผ่นวงจรไฟฟ้าสำเร็จรูป (Printed Circuit Board Assembly-PCBA)
    สำหรับจอภาพคอมพิวเตอร์ เพื่อใช้ภายในกลุ่มบริษัท อย่างไรก็ตามบริษัทฯ
    ได้หยุดการผลิตแผ่นวงจรไฟฟ้าสำเร็จรูปให้กับโรงงานในประเทศไต้หวันในช่วงไตรมาสที่สามของปี
    2542
    เนื่องจากมีการย้ายฐานการผลิตจอภาพคอมพิวเตอร์ทั้งหมดจากประเทศไต้หวันมาทำการผลิตในประเทศไทย

    1.  สิทธิประโยชน์/ข้อจำกัดในการประกอบธุรกิจ

        ในปี 2538 บริษัทฯ ได้รับสิทธิบัตรจากคณะกรรมการส่งเสริมการลงทุน (BOI)
        สำหรับการผลิต ผลิตภัณฑ์จอภาพคอมพิวเตอร์ แผงวงจรสำเร็จรูป, และ PC Display
        โดยมีสิทธิประโยชน์ดังนี้

        1. บัตรส่งเสริมเลขที่ 1061/2538 (ให้ไว้ ณ วันที่ 19 มกราคม 2538)

        1.1 ตามมาตรา 25 ให้ได้รับอนุญาตนำคนต่างด้าวซึ่งเป็นช่างฝีมือ
        ผู้ชำนาญการกับคู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร
        (บริษัทฯ ใช้สิทธิจนถึงวันที่ 31 ธันวาคม 2545)

        1.2 ตามมาตรา 26
        ให้คนต่างด้าวซึ่งเป็นช่างฝีมือหรือผู้ชำนาญการที่ได้อนุญาตให้อยู่ในราชอาณาจักร
        ตามมาตรา 25
        ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร
        (บริษัทฯ ใช้สิทธิจนถึงวันที่ 31 ธันวาคม 2545)

        1.3 ตามมาตรา 27
        ให้ได้รับอนุญาตให้ถือกรรมสิทธิ์ในที่ดินตามจำนวนที่คณะกรรมการพิจารณาเห็นสมควร

        1.4 ตามมาตรา 28
        ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติเฉพาะเครื่องจักรส่วนที่ยังไม่ได้นำเข้าหรือที่นำเข้าแล้วแต่ได้รับอนุญาตจากสำนักงานให้ใช้ธนาคารค้ำประกันหรือที่ได้ขอสงวนสิทธิการคืนอากรขาเข้าไว้กับกรมศุลกากรแล้ว
        ทั้งนี้ ตั้งแต่วันที่ 23 ตุลาคม 2540 (บริษัทฯ ใช้สิทธิจนถึงวันที่ 31 ธันวาคม 2544)

        1.5 ตามมาตรา 36 (1)
        ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำมาจากต่างประเทศเพื่อใช้ในการผลิตเพื่อการส่งออกเป็นระยะเวลาเจ็ดปีนับแต่วันนำเข้าครั้งแรก
        (บริษัทฯใช้สิทธิจนถึงวันที่ 8 พฤษภาคม 2545)

        1.6 ตามมาตรา 36 (2)
        ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาเจ็ดปี
        นับแต่วันนำเข้าครั้งแรก (บริษัทฯ ใช้สิทธิจนถึงวันที่ 8 พฤษภาคม 2545)

        1.7 ตามมาตรา 36 (4)
        ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้
        ที่เพิ่มขึ้นจากปีก่อนจากการส่งออกเป็นระยะเวลาสิบปี
        นับแต่วันที่มีรายได้จากการประกอบกิจการนั้น ทั้งนี้ รายได้จากการส่งออกของปีนั้นๆ
        จะต้องไม่ต่ำกว่ารายได้จากการส่งออกของสามปีย้อนหลัง ยกเว้นสองปีแรก

        1.8 ตามมาตรา 37
        ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้
        (บริษัทฯ ใช้สิทธิจนถึงวันที่ 5 มิถุนายน 2548)

        2. บัตรส่งเสริม เลขที่ 1071/2538 (ให้ไว้ ณ วันที่ 26 มกราคม 2538)

        2.1 ตามมาตรา 25 ให้ได้รับอนุญาตนำคนต่างด้าวซึ่งเป็นช่างฝีมือ
        ผู้ชำนาญการกับคู่สมรสและบุคคล
        ซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร
        (บริษัทฯ ใช้สิทธิจนถึงวันที่ 31 ธันวาคม 2545)

        2.2 ตามมาตรา 26
        ให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักรตามมาตรา
        25
        ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร
        (บริษัทฯ ใช้สิทธิจนถึงวันที่ 31 ธันวาคม 2545)

        2.3 ตามมาตรา 27
        ให้ได้รับอนุญาตให้ถือกรรมสิทธิ์ในที่ดินตามจำนวนที่คณะกรรมการพิจารณาเห็นสมควร

        2.4 ตามมาตรา 29
        ให้ได้รับลดหย่อนอากรขาเข้ากึ่งหนึ่งเฉพาะเครื่องจักรที่ไม่อยู่ในรายการปรับลดอากรขาเข้าตามประกาศกระทรวงการคลังที่
        ศก 13/2533
        เว้นแต่รายการเครื่องจักรที่อากรขาเข้าต่ำกว่าร้อยละสิบจะไม่ได้รับการลดหย่อน

        2.5 ตามมาตรา 36 (1)
        ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาเก้าปี
        นับแต่วันที่ 9 พฤษภาคม พ.ศ. 2536 จนถึงวันที่ 8 พฤษภาคม พ.ศ. 2545

        2.6 ตามมาตรา 36 (2)
        ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาห้าปี
        นับแต่วันที่ 9 พฤษภาคม พ.ศ. 2536 จนถึงวันที่ 8 พฤษภาคม พ.ศ. 2545

        2.7 ตามมาตรา 36 (4)
        ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อน
        จากการส่งออกเป็นระยะเวลาสิบปี นับแต่วันที่มีรายได้จากการประกอบกิจการนั้น ทั้งนี้
        รายได้จากการส่งออกของปีนั้นๆ
        จะต้องไม่ต่ำกว่ารายได้จากการส่งออกเฉลี่ยสามปีย้อนหลัง ยกเว้นสองปีแรก

        2.8 ตามมาตรา 37
        ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

        บริษัทฯได้รับอนุญาตให้หยุดดำเนินการผลิต ตามที่ได้รับการส่งเสริมตามบัตรส่งเสริมเลขที่
        1061/2538 และ 1071/2538 เป็นเวลา 1 ปี นับตั้งแต่วันที่ 1 ตุลาคม 2544 ถึงวันที่
        30 กันยายน 2545

        บริษัทฯ ได้รับสิทธิบัตรจากคณะกรรมการส่งเสริมการลงทุน (BOI) สำหรับผลิตภัณฑ์
        จอภาพแสดงผลชนิด LCD ในวันที่ 5 มกราคม 2543 ทั้งสิ้น 1 ฉบับ คือ

        3. บัตรส่งเสริมเลขที่ 1040/2543

    1.  ตามมาตรา 25 ให้ได้รับอนุญาตนำคนต่างด้าวซึ่งเป็นช่างฝีมือ
        ผู้ชำนาญการกับคู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

    2.  ตามมาตรา 26
        ให้คนต่างด้าวซึ่งเป็นช่างฝีมือหรือผู้ชำนาญการที่ได้อนุญาตให้อยู่ในราชอาณาจักร
        ตามมาตรา 25
        ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

    3.  ตามมาตรา 27
        ให้ได้รับอนุญาตให้ถือกรรมสิทธิ์ในที่ดินตามจำนวนที่คณะกรรมการพิจารณาเห็นสมควร

    4.  ตามมาตรา 28 ให้ได้รับยกเว้นอากรขาเข้าสำหรับเครื่องจักร
        ตามที่คณะกรรมการพิจารณาอนุมัติ (บริษัทฯ ใช้สิทธิจนถึงวันที่ 19 มกราคม 2546)

    5.  ตามมาตรา 31
        ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาห้าปี
        นับแต่วันที่เริ่มมีรายได้จากการประกอบกิจการนั้น

    6.  ตามมาตรา 34
        ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
        31
        ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

    7.  ตามมาตรา 36 (1)
        ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาสี่ปีนับแต่วันนำเข้าครั้งแรก
        (บริษัทฯ ใช้สิทธิจนถึงวันที่ 19 มกราคม 2547)

    8.  ตามมาตรา 36 (2)
        ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาสี่ปี
        นับแต่วันนำเข้าครั้งแรก (บริษัทฯ ใช้สิทธิจนถึงวันที่ 19 มกราคม 2547)

    9.  ตามมาตรา 36 (4)
        ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลาสิบปี
        นับแต่วันที่มีรายได้จากการประกอบกิจการนั้น
        (เฉพาะรายได้จากการส่งออกทางตรงและทางอ้อมกรณีที่มีการส่งออกผ่านผู้อื่น
        โดยไม่ได้นำไปผลิตต่อ) ทั้งนี้ รายได้จากการส่งออกของปีนั้นๆ
        จะต้องไม่ต่ำกว่ารายได้จากการส่งออกเฉลี่ยสามปีย้อนหลัง ยกเว้นสองปีแรก

    8.  ตามมาตรา 37
        ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

        1.  สิทธิอื่น ๆ

            - ไม่มี -

        2.  ข้อจำกัดในการประกอบธุรกิจ

            - ไม่มี -

    2.  กลยุทธ์ทางการตลาดและภาวะการแข่งขัน

        1.  กลยุทธ์ทางการตลาด

            บริษัท เคพโทรนิค อินเตอร์เนชั่นแนล (ประเทศไทย) จำกัด (มหาชน)
            และบริษัทร่วมดำเนินธุรกิจผลิตจอภาพคอมพิวเตอร์ภายใต้เครื่องหมายการค้าของลูกค้า
            OEM (Original equipment manufacturing) โดยที่บริษัทฯ
            และบริษัทร่วมทำการออกแบบและพัฒนาผลิตภัณฑ์ด้วยตนเอง
            ซึ่งลูกค้าสามารถเลือกแบบและเทคโนโลยีของผลิตภัณฑ์ที่ต้องการได้ นอกจากนี้
            บริษัทฯ และบริษัทร่วมยังรับเป็นผู้ผลิตสินค้าตามต้นแบบของลูกค้าด้วย

            กลยุทธ์การตลาดที่บริษัทฯ
            และบริษัทร่วมใช้เพื่อเจาะกลุ่มลูกค้าดังกล่าวข้างต้นสรุปได้ ดังนี้

1.  ผลิตโดยปราศจากเครื่องหมายการค้าของตนเอง (No Brand Name)

  จากการที่บริษัทฯและบริษัทร่วมไม่ได้ใช้เครื่องหมายการค้าของตนเองนั้น ทำให้บริษัทฯ
  และบริษัทร่วมผลิตสินค้าด้วยความเป็นเอกเทศ คือมีความเป็นกลางต่อลูกค้าทุกราย
  ซึ่งถือว่าเป็นข้อได้เปรียบในด้านการแข่งขันที่เหนือกว่าคู่แข่งขันเนื่องจากสามารถหลีกเลี่ยงการขัดกันทางผลประโยชน์ใด
  ๆ ที่อาจเกิดขึ้นกับลูกค้าได้

2.  กำลังการผลิตและเทคโนโลยี (Production Capacity and Technology)

    บริษัทฯ
    และบริษัทร่วมมีกำลังการผลิตอย่างเพียงพอที่จะสามารถรองรับคำสั่งซื้อที่มีปริมาณสูงในสินค้าประเภทจอภาพคอมพิวเตอร์ได้ทุกขนาดและทุกประเภท
    ด้วยเทคโนโลยีการผลิตที่ก้าวทันกับความต้องการของตลาด ทั้งนี้สืบเนื่องจากการที่ บริษัทฯ
    และบริษัทร่วมมีแผนกวิจัยและพัฒนาผลิตภัณฑ์เป็นของตนเอง

3.  คุณภาพสินค้า (Product Quality)

    บริษัทฯ และบริษัทร่วมมีวัตถุประสงค์ที่จะผลิตสินค้าที่มีคุณภาพ (Commitment to quality)
    ในราคาที่แข่งขันได้ในตลาด (Competitive pricing) โดยที่บริษัทฯ และ
    บริษัทร่วมจัดให้มีการตรวจสอบคุณภาพของสินค้าในทุกขั้นตอนการผลิตด้วยเครื่องมือที่ทันสมัยพร้อมทั้งมีนโยบายเกี่ยวกับการควบคุมคุณภาพสินค้าอย่างเข้มงวดเพื่อให้มั่นใจว่าได้ผลิตสินค้าที่มีคุณภาพตามมาตรฐาน
    โดยได้ริเริ่มโครงการควบคุมคุณภาพที่ใช้ชื่อว่า “Zero defect” และ “SIX SIGMA”
    โดยใช้ตัวเลขทางสถิติ (STATISTIC PROCESS CONTROL-SPC)
    เป็นตัวกำหนดการควบคุมกระบวนการผลิต ซึ่งนับเป็นนโยบายที่ทำให้ลูกค้าเกิดความเชื่อมั่น
    และ มีความซื่อสัตย์ต่อบริษัทฯ และ บริษัทร่วมมากขึ้น สินค้าของบริษัทฯ
    และบริษัทร่วมเป็นที่ยอมรับจากลูกค้าเสมอมา
    ผลิตภัณฑ์ของกลุ่มบริษัทได้รับการรับรองในด้านความน่าเชื่อถือด้านคุณภาพและความปลอดภัยจากหน่วยงาน
    UL หน่วยงาน FCC และ หน่วยงาน DHHS ประเทศสหรัฐอเมริกาหน่วยงาน CSA
    ประเทศแคนนาดา หน่วยงาน CE และ หน่วยงาน TUV/GS ประเทศในสหภาพยุโรป เป็นต้น

4.  การบริการหลังการขาย (After Sales Services)

    นอกจาก บริษัทฯ และบริษัทร่วมจะให้บริการหลังการขายด้วยตนเองแล้ว
    บริษัทยังมีข้อตกลงกับบริษัทที่เกี่ยวข้อง และบริษัทร่วม ได้แก่ บริษัท เคพโทรนิค (ยูเค)
    ลิมิเต็ด ซึ่งมีสถานที่ทำการอยู่ในสหราชอาณาจักร บริษัท เคพโทรนิค ยูเอสเอ แมนูแฟคเจอริ่ง
    อิงค์ และบริษัท N.A.K.S เทคโนโลยี คอร์ปอเรชั่น ซึ่งมีสถานที่ทำการอยู่ในสหรัฐอเมริกา
    และ บริษัท นากามิชิ คอร์ปอเรชั่น ซึ่งมีที่ทำการอยู่ในประเทศญี่ปุ่น
    ในการทำหน้าที่ด้านการบริการหลังการขายให้กับลูกค้าที่อยู่ในภูมิภาคต่าง ๆ ทั่วโลกอีกด้วย

    2.  การจำหน่ายและช่องทางการจำหน่าย

        บริษัทฯ และบริษัทร่วม ผลิตและจำหน่ายสินค้าโดยได้รับคำสั่งซื้อผ่านทาง บริษัท
        เคพโทรนิค คอมพิวเตอร์ ยูเอสเอ (ฮ่องกง) ลิมิเต็ด บริษัท เคพโทรนิค คอมพิวเตอร์
        อินเตอร์เนชั่นแนล จำกัด และ บริษัท เคพโทรนิค คอมพิวเตอร์ เซลส์ ลิมิเต็ด
        ซึ่งเป็นบริษัทร่วมที่มีความเชี่ยวชาญในการตลาดทั้งในภูมิภาคเอเซีย ยุโรป
        และสหรัฐอเมริกา และมีสถานที่ทำการอยู่ที่ฮ่องกง
        ทั้งนี้เพื่อเป็นการอำนวยความสะดวกในการติดต่อและจัดหาลูกค้าให้กับทั้งกลุ่มบริษัท
        โดยที่บริษัทดังกล่าวดำเนินการจัดหาคำสั่งซื้อให้แก่บริษัทฯ และบริษัทร่วม

        โดยทั่วไปขั้นตอนการพิจารณาเลือกสถานที่ผลิตของลูกค้ามีดังนี้

-   ลูกค้าจะเข้ามาติดต่อกับหน่วยงานขายของกลุ่มบริษัทเคพโทรนิคซึ่งมีสำนักงานใหญ่อยู่ที่ประเทศฮ่องกง

-   จากนั้นลูกค้าจะมาประชุมกับวิศวกรเกี่ยวกับ design และ spec

-   หน่วยงานขายของกลุ่มบริษัทจะเสนอราคาให้กับลูกค้า

-   ลูกค้าจะตรวจสอบโรงงานเพื่อพิจารณาความเหมาะสมของกระบวนการผลิต
    ประสิทธิภาพการผลิต และระบบการควบคุมการผลิตของผลิตภัณฑ์
    โดยดูจากผลิตภัณฑ์ที่กำลังผลิตอยู่เป็นสำคัญ

    นอกจากนี้แล้ว กลุ่มบริษัทเคพโทรนิค ยังเป็นผู้เรียกเก็บเงินจากลูกค้าแทนบริษัทฯ
    และบริษัทร่วม
    ทั้งนี้เพื่อเป็นการประหยัดค่าใช้จ่ายในการติดต่อเรียกเก็บโดยตรงจากลูกค้าแต่ละรายอีกทั้งยังเสริมสร้างความคล่องตัวในการติดต่อและประสานงานกับลูกค้าแต่ละรายอีกด้วย
    อย่างไรก็ดี บริษัทฯ และบริษัทร่วมจะดำเนินการส่งสินค้าที่ผลิตเสร็จแล้วไปยังผู้ซื้อโดยตรง

    บริษัทฯและบริษัทร่วม ซึ่งเป็นผู้ผลิตสินค้าตามคำสั่งและภายใต้เครื่องหมายการค้าของลูกค้า
    (OEM MANUFACTURER) จะขายสินค้าและให้บริการหลังการขาย และความช่วยเหลือต่างๆ
    โดยผ่านบริษัทร่วมของ บริษัทฯ
    ทำให้กลุ่มบริษัทมีความได้เปรียบในการแข่งขันเหนือลูกค้ารายอื่น
    กลุ่มบริษัทให้บริการหลังการขายผ่านบริษัทร่วม ได้แก่ บริษัท เคพโทรนิค (ยูเค) ลิมิเต็ด
    ซึ่งมีเครือข่ายของศูนย์บริการการขายและบริการ / ซ่อมแซมในทวีป ยุโรป บริษัท เคพโทรนิค
    ยูเอสเอ แมนูแฟคเจอริ่ง อิงค์ บริษัท N.A.K.S เทคโนโลยี คอร์ปอเรชั่น
    ซึ่งมีเครือข่ายของศูนย์บริการการขายและบริการ/ซ่อมแซมในประเทศสหรัฐอเมริกา และบริษัท
    นากามิชิ คอร์ปอเรชั่น ซึ่งมีสถานที่ทำการอยู่ในประเทศญี่ปุ่น
    ในการทำหน้าที่ด้านการบริการหลังการขายให้กับลูกค้าที่อยู่ในภูมิภาคต่าง ๆ ทั่วโลกอีกด้วย

    2.  ลักษณะของลูกค้า

        ลูกค้าส่วนใหญ่จะติดต่อธุรกิจกับบริษัทผู้ผลิตสินค้าที่สามารถทำการผลิตได้ในปริมาณที่เพียงพอต่อความต้องการของตลาดโลก
        และมีมาตรฐานการผลิตที่ได้คุณภาพเท่านั้น

        ในการกระชับความสัมพันธ์ในระยะยาวกับลูกค้านั้น บริษัทฯ
        และบริษัทร่วมได้วางนโยบายเกี่ยวกับคุณภาพของสินค้าอย่างเข้มงวด
        พร้อมแผนดำเนินการตามโครงการควบคุมคุณภาพที่ใช้ชื่อว่า “ZERO DEFECT” และ
        “SIX SIGMA” โดยใช้ตัวเลขสถิติ (STATISTICAL PROCESS CONTROL-SPC)
        เป็นตัวกำหนดการควบคุมกระบวนการผลิต
        การกระชับความสัมพันธ์ในระยะยาวกับลูกค้าเป็นสิ่งจำเป็น บริษัทฯ
        และบริษัทร่วมจึงมีนโยบายในการพัฒนาและออกแบบผลิตภัณฑ์ร่วมกันกับลูกค้า
        ตลอดจนควบคุมคุณภาพให้สินค้าที่ผลิตมีคุณภาพที่ดีและในราคาที่เหมาะสมตรงตามความต้องการของลูกค้า

  ตารางข้างล่างแสดงให้เห็นถึงสัดส่วนของยอดขายของลูกค้ารายหลักๆ
  ต่อยอดขายรวมของกลุ่มบริษัท

  (หน่วย : ล้านบาท)

  ------- ----------- ---------- ----------- ---------- ---------- ----------
  ลำดับที่   2542                   2543                   2544       

          จำนวนเงิน    ร้อยละ      จำนวนเงิน    ร้อยละ      จำนวนเงิน   ร้อยละ

  1       6,864.56    60.65      8,571.42    71.67      4,761.63   87.70

  2       1,897.49    16.76      1,895.36    15.85      581.38     10.71

  3       1,518.45    13.41      720.76      6.03       33.77      0.62

  4-10    1,038.67    9.18       771.24      6.45       52.84      0.97

  รวม     11,319.17   100.00     11,958.78   100.00     5,429.62   100.00
  ------- ----------- ---------- ----------- ---------- ---------- ----------

3.  ภาวะอุตสาหกรรมและการแข่งขัน

-   ความต้องการโดยรวมของอุตสาหกรรมจอภาพคอมพิวเตอร์ 3 ปี ย้อนหลัง

  -------------- ------------------------------- ------------------------
                                                 ความต้องการรวม

  ปี                                              หน่วย : ล้านชิ้น

  2542           CRT Monitor                     99.3

                 LCD Monitor                     4.1

  2543           CRT Monitor                     110.2

                 LCD Monitor                     6.0

  2544           CRT Monitor                     90.1

                 LCD Monitor                     15.4
  -------------- ------------------------------- ------------------------

-   แนวโน้มความต้องการโดยรวมของอุตสาหกรรมจอภาพคอมพิวเตอร์

  ----------------- ----------------- ----------------- -----------------
                                                        หน่วย : ล้านชิ้น

  ปี                 CRT               LCD               ยอดรวม

  2545              87.6              25.9              113.5

  2546              85.2              44.1              129.3
  ----------------- ----------------- ----------------- -----------------

-   แนวโน้มความต้องการโดยรวมของอุตสาหกรรมจอภาพคอมพิวเตอร์แยกตามภูมิภาค

  ----------- ----------- ----------- ----------- ----------- -----------
  ปี           อเมริกา      ยุโรป        ญี่ปุ่น         เอเชีย       อื่นๆ

  2543        40%         23%         7%          17%         13%

  2544        39%         22%         6%          17%         16%

  2545        38%         22%         5%          18%         17%

  2546        38%         21%         3%          20%         18%
  ----------- ----------- ----------- ----------- ----------- -----------

-   แนวโน้มความต้องการโดยรวมของอุตสาหกรรมจอภาพคอมพิวเตอร์แยกตามขนาด

  ---------- ---------- ---------- ---------- ---------- ---------- ----------
  ปี          14”        15”        17”        19”        21”        LCD

  2543       7.2%       32.1%      45.7%      7.9%       2.0%       5.1%

  2544       3.4%       26.9%      45.2%      8.0%       1.9%       14.6%

  2545       1.6%       22.9%      42.5%      8.4%       1.8%       22.8%

  2546       0.2%       18.5%      37.8%      7.8%       1.6%       34.1%
  ---------- ---------- ---------- ---------- ---------- ---------- ----------

-   ส่วนแบ่งการตลาด

  บริษัทฯมีส่วนแบ่งตลาดจอภาพคอมพิวเตอร์โดยรวมในอัตราร้อยละ 0.7
  ของตลาดโดยรวมทั่วโลกในปี 2544 ซึ่งลดลงเมื่อเทียบกับส่วนแบ่งตลาดในปี 2543
  ซึ่งอยู่ในอัตราร้อยละ 1.5 โดยการลดลงของส่วนแบ่งตลาดนั้น
  เกิดจากการที่บริษัทฯมีนโยบายมุ่งเน้นผลิตภัณฑ์ที่มีอัตรากำไรขั้นต้นสูงกว่า
  ทั้งนี้เพื่อลดผลขาดทุนจากการดำเนินงาน

-   ภาวะการแข่งขันโดยรวมของอุตสาหกรรมโลก

  การแข่งขันทางด้านราคา เงื่อนไขการชำระเงิน และการบริการหลังการขาย
  ยังคงเป็นไปอย่างต่อเนื่อง และคาดว่าจะรุนแรงยิ่งขึ้นในปี 2545 และปีต่อไป

  เพื่อหลีกเลี่ยงผลกระทบจากการแข่งขันที่รุนแรงดังกล่าว
  บริษัทฯมีนโยยายที่จะเน้นผลิตภัณฑ์จอภาพแอลซีดี และแอลซีดี มัลติมีเดีย
  ซึ่งผลิตภัณฑ์ดังกล่าวจะได้นำออกสู่ตลาดในปี 2545
  และบริษัทฯคาดว่าจะเป็นผลิตภัณฑ์ที่สร้างกำไรให้กับบริษัทฯได้

-   โอกาสและอุปสรรคในอุตสาหกรรมผลิตจอภาพคอมพิวเตอร์

  การบริหาร/การจัดการต้นทุนหลอดภาพ Flat Panel และการจัดหาที่มีประสิทธิภาพ
  เป็นปัจจัยสำคัญต่อความสำเร็จในการดำเนินงานของบริษัทฯ
  นอกจากบริษัทฯจะต้องรักษาความสัมพันธ์กับผู้จำหน่ายวัตถุดิบรายปัจจุบันจากประเทศไต้หวันและเกาหลีแล้ว
  บริษัทฯยังมีความจำเป็นต้องสร้างความสัมพันธ์ทางธุรกิจกับผู้จำหน่ายจากประเทศญี่ปุ่นด้วย
  ทั้งนี้เพื่อเพิ่มความเชื่อมั่นในการแข่งขันด้านคุณภาพสินค้าและการจัดหาวัตถุดิบ

3.  การจัดหาผลิตภัณฑ์

    1.  ขั้นตอนการผลิต

  แผนภาพแสดงขั้นตอนการผลิตจอภาพคอมพิวเตอร์ของบริษัทและบริษัทร่วม โดยย่อมีดังนี้

2.  ขั้นตอนการผลิต

  แผนภาพแสดงขั้นตอนการผลิตจอภาพคอมพิวเตอร์ของบริษัทและบริษัทร่วม โดยย่อมีดังนี้

  บริษัทฯ และบริษัทร่วมมีกระบวนการผลิตจอภาพคอมพิวเตอร์โดยย่อดังนี้

1.  จัดเตรียมงาน

    จัดเตรียมอุปกรณ์อิเล็คโทรนิค และอุปกรณ์ที่เกี่ยวข้องอื่นๆ ไว้เพื่อประกอบในสายการผลิต

2.  ประกอบชิ้นแผงวงจรไฟฟ้า

    ปัจจุบันมีอยู่ 3 ขั้นตอน คือ

    1.  AI (Auto Insertion)

  ทำการประกอบอุปกรณ์ขนาดเล็กถึงขนาดกลางจำพวก ตัวต้านทาน (Resistor) ตัวเก็บประจุ
  (Capacitor) ทรานซิสเตอร์ (Transistor) ลงบนแผงวงจรด้วยเครื่องจักรอัตโนมัติ (Auto
  Insert Machine)

2.  SMT (Surface Mount Technology)

  เป็นการประกอบอุปกรณ์ขนาดเล็กมากจำพวก SMD (Surface Mount Device)
  ลงบนพื้นผิวของแผงวงจรไฟฟ้า อุปกรณ์ SMD เหล่านี้ได้แก่ แผงวงจรรวม (Integrated
  Circuit–IC) ไดโอด (Diode) รวมถึง Resistor Capacitor ขนาดเล็กมากด้วย

3.  MI (Manual Insertion)

  เป็นขบวนการประกอบอุปกรณ์ขนาดใหญ่ได้แก่ หม้อแปลง (Transformer) แผงระบายความร้อน
  (Heat Sink) เป็นต้น ที่ไม่สามารถทำได้ในขบวนการ AI และ SMT
  ข้างต้นลงบนแผงวงจรไฟฟ้า

3.  การบัดกรีแผงวงจร

    บัดกรีชิ้นส่วนอิเล็คโทรนิคลงบนแผ่น PCB โดยผ่านเข้าเครื่องบัดกรีแบบอัตโนมัติ

4.  ตรวจสอบและปรับแต่งการบัดกรี

    เป็นการตรวจสอบและปรับแต่งการบัดกรีของเครื่องบัดกรีแบบอัตโนมัติโดยพนักงานที่ได้รับการฝึกฝนเป็นอย่างดี

5.  ประกอบแผงวงจรเข้าด้วยกัน

    ประกอบแผงวงจร main board และ neck board เข้าด้วยกัน

6.  การทดสอบวงจร

    เพื่อตรวจจับข้อบกพร่องที่อาจเกิดขึ้นในขั้นตอนแรกของการผลิต โดยมีการใช้เครื่องมือ ICT
    (In Circuit Test)
    ทำหน้าที่ในการตรวจหาชิ้นส่วนประกอบที่ขาดหายไปหรือชิ้นส่วนที่มีการประกอบผิดพลาดหลังจากขั้นตอนการประกอบอุปกรณ์
    โดยบริษัทฯ
    มีวัตถุประสงค์หลักที่จะให้มีการปรับปรุงประสิทธิภาพของเครื่องทดสอบอย่างต่อเนื่อง
    เพื่อให้การทดสอบครอบคลุมทุกขั้นตอนของกระบวนการผลิตและเพื่อให้การทดสอบเป็นไปอย่างถูกต้อง
    อันเป็นการยกระดับของคุณภาพของผลิตภัณฑ์

7.  การประกอบแผงวงจรเข้ากับหลอดภาพ CRT และโครงพลาสติก

    เป็นขั้นตอนของการประกอบแผงวงจรที่ประกอบเสร็จแล้ว เข้ากับหลอดภาพ CRT
    และโครงพลาสติกที่ฉีดขึ้นรูปไว้แล้ว บริษัทฯ
    สามารถฉีดพลาสติกขึ้นรูปได้เองทำให้การผลิตเป็นไปอย่างต่อเนื่อง
    และทำให้กำหนดการของกระบวนการผลิตมีความยืดหยุ่นมากขึ้น

    ขั้นตอนการประกอบชิ้นส่วนของผลิตภัณฑ์จะดำเนินงานโดยพนักงานเป็นส่วนใหญ่
    โดยอาศัยสายพานเป็นตัวส่งผ่านไปตามจุดต่างๆ
    ทั้งนี้เพื่อช่วยลดขั้นตอนในการขนส่งภายในโรงงานผลิต ในขั้นตอนต่างๆ
    ของการประกอบชิ้นส่วนนั้น
    คุณภาพของชิ้นส่วนประกอบย่อยจะได้รับการตรวจเช็คก่อนการตรวจสอบคุณภาพผลิตภัณฑ์ขั้นสุดท้ายเพื่อส่งมอบให้แก่ลูกค้า

    การประกอบชิ้นส่วนจะแบ่งสายงานตามขนาดของหลอดภาพ
    อย่างไรก็ตามเนื่องจากลักษณะของผลิตภัณฑ์ที่คล้ายคลึงกัน
    ทำให้การปรับเปลี่ยนขั้นตอนการประกอบชิ้นส่วนของผลิตภัณฑ์ใช้ต้นทุนต่ำ
    และไม่สิ้นเปลืองเวลามากในการปรับเปลี่ยนผลิตภัณฑ์ให้เป็นไปตามที่ต้องการ

8.  ตรวจสอบตำแหน่งภาพ

    การปรับหลอดภาพเป็นขั้นตอนพื้นฐานในการผลิตจอภาพคอมพิวเตอร์ บริษัทฯ
    และบริษัทร่วมนำกระบวนการและเทคโนโลยีมาใช้เพื่อรวมการประกอบหลอดภาพและขดลวดหักเหลำอิเล็คตรอน
    (DEFLECTION YOKE)
    เป็นกระบวนการผลิตเดียวกันเพื่อให้ได้คุณภาพที่ดีและต้นทุนที่ประหยัดขึ้น

9.  Burn - in

    เป็นการทดสอบวงจรไฟฟ้าในการทำงานภายใต้อุณหภูมิ 35+5
    องศาเซลเซียสต้องตรวจสอบเป็นประจำเพื่อทดสอบคุณภาพของอุปกรณ์ที่ใช้ และเป็นการ warm
    up หลอดภาพเพื่อการปรับแต่งหลอดภาพที่ดีในขั้นตอนต่อไป

10. การปรับแต่งส่วนวงจรไฟฟ้า ความสมดุลของภาพ สี และความเข้ม

    เป็นขั้นตอนการปรับแรงดันที่ใช้ในวงจรไฟฟ้าให้ได้มาตรฐาน
    และเป็นการปรับแต่งความสมดุลของสี และความเข้มเพื่อให้ได้ตามมาตรฐานที่กำหนดไว้

11. การปรับแต่งตำแหน่งภาพ ความคมของภาพ ขนาดภาพ และความเป็นเส้นตรง

    จอภาพคอมพิวเตอร์จะได้รับการปรับภาพให้คมชัด
    บริษัทฯและบริษัทร่วมได้นำระบบปรับภาพอัตโนมัติ (camera alignment system)
    มาใช้โดยต่อกล้อง VDO เข้ากับกล้อง PC
    เพื่อให้ได้ขนาดภาพและตำแหน่งของภาพตามมาตรฐาน

12. ตรวจสอบ power saving

    เป็นการให้ความสำคัญกับสิ่งแวดล้อมด้านการประหยัดพลังงาน
    จอภาพคอมพิวเตอร์ทุกเครื่องจะต้องผ่านมาตรฐานตามที่กำหนดไว้

13. ตรวจสอบความปลอดภัย

    เนื่องจากความปลอดภัยในระบบไฟเป็นสิ่งสำคัญมากสำหรับผู้ใช้งาน บริษัทฯ
    จึงเน้นการตรวจสอบในทุกๆ จอภาพคอมพิวเตอร์ที่ผลิต เพื่อให้ได้มาตรฐานสากล ดังเช่น
    TUV/R

14. การตรวจสอบคุณภาพขั้นสุดท้าย

    เป็นขบวนการทาง QC (Quality Control)
    เพื่อตรวจสอบคุณภาพของผลิตภัณฑ์โดยรวมขั้นสุดท้ายของการผลิต

15. บรรจุกล่อง

    บรรจุกล่อง

16. การตรวจเพื่อประกันคุณภาพ

  เป็นขบวนการทาง QA (Quality Assurance)
  โดยการสุ่มตรวจผลิตภัณฑ์ก่อนเก็บเข้าสู่คลังสินค้า อันเป็นการประกันคุณภาพก่อนถึงมือลูกค้า

17. คลังสินค้า

    เก็บรักษาสินค้าสำเร็จรูปไว้ในสถานที่ๆ เหมาะสม เพื่อทำการจัดส่งให้ลูกค้าต่อไป

  กำลังการผลิต

  ผลิตภัณฑ์จอภาพคอมพิวเตอร์

[TABLE]

หมายเหตุ ปี 2541 โรงงานที่บางปะกงผลิตจอภาพคอมพิวเตอร์ CRT ขนาด 14, 15, 17 นิ้ว

ปี 2542 โรงงานที่บางปะกงผลิตจอภาพคอมพิวเตอร์ CRT ขนาด 15, 17, 19, 21 นิ้ว

  ปี 2543 โรงงานที่บางปะกงผลิตจอภาพคอมพิวเตอร์ CRT ขนาด 15, 17, 19, 21 นิ้ว และ
  LCD ขนาด 15, 17, 18 นิ้ว

ปี 2541 โรงงานที่เกาซุงผลิตจอภาพคอมพิวเตอร์ CRT ขนาด 15, 17, 19, 21 นิ้วและ LCD
ขนาด 13, 15 นิ้ว

ปี 2542 โรงงานที่เกาซุงผลิตจอภาพคอมพิวเตอร์ CRT ขนาด 15, 17, 19, 20, 21 นิ้ว และ
LCD ขนาด 13, 15, 17, 18 นิ้ว

ปี 2543 โรงงานที่เกาซุงย้ายฐานการผลิตทั้งหมดมาที่ประเทศไทย

ปี 2544 บริษัทฯหยุดการผลิตจอภาพแบบ Shadow Mask

  ในช่วงปลายปี 2542 โรงงานที่เกาซุงได้ย้ายฐานการผลิตจอภาพคอมพิวเตอร์มายังประเทศไทย
  บริษัทฯ
  จึงจำเป็นต้องมีการปรับสภาพการผลิตบางส่วนเพื่อรองรับการผลิตจอภาพคอมพิวเตอร์ประเภท
  LCD ทำให้กำลังการผลิตเฉลี่ยต่อปีในปี 2543 มีจำนวนลดลงเมื่อเทียบกับปี 2542

  ในปี 2544 กำลังการผลิตลดลงอย่างมากเมื่อเทียบกับปี 2543
  เนื่องจากผู้บริหารของบริษัทฯมีนโยบายหยุดผลิต ผลิตภัณฑ์ Shadow Mask ที่ไม่ทำกำไรให้บริษัทฯ
  และเน้นการผลิตผลิตภัณฑ์ Trinitron ซึ่งมีกำไรขั้นต้นที่ดีกว่า
  กำลังการผลิตจึงเป็นกำลังการผลิตในส่วนของจอภาพ Trinitron เป็นหลัก และมีจอภาพแบบ
  LCD บางส่วน

  ผลิตภัณฑ์วงจรไฟฟ้าสำเร็จรูป

[TABLE]

  ในอดีต บริษัทฯผลิตแผงวงจรไฟฟ้าสำเร็จรูปเพื่อจำหน่ายให้กับโรงงานเกาชุงในประเทศไต้หวัน
  แต่การผลิตเพื่อจำหน่า

  ยได้ลดลงตั้งแต่ ปี 2542 จนไม่มีการผลิตเลยในปี2543 เป็นต้นมา
  ทั้งนี้เป็นเพราะการย้ายฐานการผลิตจอภาพคอมพิวเตอร์ทั้งหมดจากไต้หวันมายังประเทศไทย

  วัตถุดิบ

วัตถุดิบและส่วนประกอบที่สำคัญของจอภาพคอมพิวเตอร์มีดังนี้

+---------------------------------------+------------------------------+
| ส่วนประกอบ                             | อัต                           |
|                                       | ราร้อยละของต้นทุนวัตถุดิบโดยประมาณ |
+---------------------------------------+------------------------------+
|                                       |                              |
+---------------------------------------+------------------------------+
| หลอดภาพ (CRT)                         | 50 ถึง 55 %                   |
+---------------------------------------+------------------------------+
|                                       |                              |
+---------------------------------------+------------------------------+
| เซมิคอนดัคเตอร์ (อุปกรณ์กึ่งตัวนำ)            | 20 ถึง 25 %                   |
+---------------------------------------+------------------------------+
|                                       |                              |
+---------------------------------------+------------------------------+
| ชิ้นส่วนอื่น ๆ เช่น หม้อแปลง โครงพลาสติก      | 25 ถึง 30 %                   |
|                                       |                              |
| สายเคเบิ้ล สวิทปิดเปิด และหัวต่อ             |                              |
+---------------------------------------+------------------------------+
|                                       |                              |
+---------------------------------------+------------------------------+

บริษัทฯ
และบริษัทร่วมมีการจัดซื้อวัตถุดิบแยกจากกันเพื่อเลือกสรรวัตถุดิบให้เหมาะสมกับแต่ละผลิตภัณฑ์ที่โรงงานแต่ละแห่งทำการผลิต
โดยที่บริษัทฯ
และบริษัทร่วมจะสั่งซื้อวัตถุดิบโดยตรงจากผู้ผลิตที่ได้รับการอนุมัติและตรวจสอบโดยแผนกวิจัยและพัฒนาและแผนก
VQE (Vendor Quality Engineer) ของบริษัทฯ
ซึ่งจะวิเคราะห์คุณภาพและราคาของวัตถุดิบจากผู้ผลิตรายต่างๆอย่างถี่ถ้วน โดยทั่วไปแล้วบริษัทฯ
และบริษัทร่วมจะจัดซื้อวัตถุดิบจากผู้ผลิตรายใหญ่ดังนี้

  ------------------------- ----------------------------- ---------------
  ชิ้นส่วนประกอบหลัก            รายชื่อผู้ผลิตรายใหญ่               ประเทศ

  1. หลอดภาพ (CRT)          โซนี่ คอร์ปอเรชั่น                 ญี่ปุ่น

  2. เซมิคอนดัคเตอร์                                         

  Integrated Circuit (IC)   โมโตโรล่า                      สหรัฐอเมริกา

                            เอสจีเอส                       ยุโรป

                            ฟิลลิปส์                         ไทย, ไต้หวัน

                            ซัมซุง                          เกาหลี

                            มิตซูบิชิ                         ญี่ปุ่น

                            เนชั่นแนล เซมิคอนดัคเตอร์          สิงคโปร์

  Transistor                ฟิลลิปส์                         ไทย, ไต้หวัน

                            ฮิตาชิ                          ญี่ปุ่น

                            โตชิบา                         ญี่ปุ่น

                            ซัมซุง                          เกาหลี

                            มิตซูบิชิ                         ญี่ปุ่น

                            ซันโย                          ญี่ปุ่น

                                                          

  Diode                     เจนเนอรัล อินสตรูเม้นท์            ไต้หวัน

                            พันจิต                          ไต้หวัน

                            ซันเกน                         ญี่ปุ่น

                            ฮิตาชิ                          ญี่ปุ่น

                            รอห์ม                          ญี่ปุ่น

                                                          
  ------------------------- ----------------------------- ---------------

ในบางกรณีลูกค้าอาจระบุรายชื่อผู้จำหน่ายวัตถุดิบที่ต้องการเพื่อกำหนดคุณภาพของสินค้าให้เป็นไปตามมาตรฐานที่ลูกค้าต้องการ
หรืออาจให้บริษัทฯ เสนอรายชื่อผู้จำหน่ายวัตถุดิบ (approved vendor lists)
เพื่อให้ลูกค้าอนุมัติรายชื่อในขั้นต้นก่อน

ถึงแม้ว่าบริษัทฯ และ บริษัทร่วมจะมีความสัมพันธ์ที่ดีกับผู้จำหน่ายชิ้นส่วนประกอบบางรายก็ตาม
แต่บริษัทฯ และบริษัทร่วมก็สามารถที่จะจัดซื้อจากผู้จำหน่ายรายอื่นได้โดยไม่มีปัญหาใด ๆ ทั้งนี้
บริษัทฯ
และบริษัทร่วมประสงค์จะจัดซื้อชิ้นส่วนประกอบจากผู้ผลิตภายในประเทศมากกว่าที่จะนำเข้ามาจากต่างประเทศตามที่ได้ระบุไว้ในโครงการ
Supplier Quality Engineering (SQE)
ทั้งนี้การตัดสินใจในการจัดซื้อชิ้นส่วนประกอบจะขึ้นอยู่กับราคาต้นทุน และคุณภาพที่ดีที่สุด
ตลอดจนประสิทธิภาพในการส่งมอบเป็นสำคัญ

วัตถุดิบและชิ้นส่วนประกอบทั้งหมดที่จำหน่ายให้แก่บริษัทฯ
และบริษัทร่วมจะต้องผ่านการตรวจสอบคุณภาพโดยเคร่งครัด
ทั้งนี้เพื่อเป็นการประกันคุณภาพของวัตถุดิบที่จำหน่าย บริษัทฯ
และบริษัทร่วมเห็นว่าการได้รับความเชื่อถือจากลูกค้าและการให้ลูกค้าเข้ามามีส่วนร่วมในการคัดเลือกผู้จำหน่ายวัตถุดิบและชิ้นส่วนประกอบของผลิตภัณฑ์เป็นสิ่งสำคัญอย่างยิ่ง
ดังนั้นตัวอย่างวัตถุดิบและชิ้นส่วนประกอบจะต้องได้รับการตรวจสอบจากทั้งบริษัทฯ
และบริษัทร่วมและลูกค้าของบริษัทฯ และบริษัทร่วมโดยเคร่งครัด

บริษัทฯ และบริษัทร่วมได้จัดให้มีการวางเป้าหมายระยะสั้นโดยเฉพาะ
เพื่อปรับปรุงระบบการจัดเก็บสินค้าคงเหลือ การผลิตจนถึงการส่งมอบสินค้า อัตราการจัดซื้อวัตถุดิบ
และการลดต้นทุนวัตถุดิบ รวมทั้งค่าใช้จ่ายในการนำเข้า ให้มีประสิทธิภาพอย่างต่อเนื่อง

สภาพปัญหาเกี่ยวกับวัตถุดิบ และการใช้วัสดุทดแทน

สภาพปัญหาของการจำหน่ายชิ้นส่วนประกอบดังเช่นหลอดภาพและเซมิคอนดัคเตอร์
ซึ่งเป็นชิ้นส่วนประกอบที่สำคัญสำหรับการผลิตจอภาพคอมพิวเตอร์
ส่วนใหญ่จะเกิดจากการที่ปริมาณการผลิตของผู้จำหน่ายวัตถุดิบมีจำนวนไม่เพียงพอกับความต้องการที่มีอยู่
บริษัทฯ
และบริษัทร่วมประสงค์ที่จะจัดซื้อชิ้นส่วนประกอบที่สำคัญในปริมาณที่เพียงพอต่อความต้องการจากแหล่งที่แน่นอน
ดังนั้นบริษัทฯ
และบริษัทร่วมจึงต้องอาศัยความสัมพันธ์ที่ดีซึ่งมีอยู่กับผู้จำหน่ายตลอดระยะเวลาที่ผ่านมาและมีระบบการวางแผนการผลิตและสั่งซื้อวัตถุดิบที่ทันสมัย
นอกจากนี้แผนกวิจัยและพัฒนาผลิตภัณฑ์จะพิจารณาเลือกสรรวัตถุดิบทดแทนที่มีคุณภาพทัดเทียมกับวัตถุดิบชนิดเดิมในราคาที่ใกล้เคียงกันในกรณีเกิดปัญหาการขาดแคลนวัตถุดิบ

ผลการเปลี่ยนแปลงของเทคโนโลยีต่อการใช้วัตถุดิบ

บริษัทร่วมมีฝ่ายวิจัยและพัฒนาซึ่งทำหน้าที่ดูแลและพัฒนาเทคโนโลยีของผลิตภัณฑ์ของกลุ่มบริษัท
รวมถึงดูแลการเปลี่ยนแปลงของเทคโนโลยีที่อาจก่อให้เกิดผลกระทบต่อการใช้วัตถุดิบในการผลิต
เพื่อรับประกันว่ากลุ่มบริษัทจะสามารถซื้อวัตถุดิบที่ตรงตามความต้องการและทันสมัยอยู่ตลอดเวลา

สัดส่วนการซื้อวัตถุดิบจากในประเทศและต่างประเทศในปี 2542 ถึง ปี 2544

+--------------------+--------+------+--------+------+--------+------+
|                    | ปี 2542 |      | ปี 2543 |      | ปี 2544 |      |
+--------------------+--------+------+--------+------+--------+------+
|                    | ล้านบาท | %    | ล้านบาท | %    | ล้านบาท | %    |
+--------------------+--------+------+--------+------+--------+------+
| ยอ                 | 9,     | 5    | 9,     | 8    | 3,     | 8    |
| ดซื้อวัตถุดิบของโรงงานบ | 053.33 | 8.38 | 911.74 | 7.79 | 436.64 | 7.60 |
| างปะกงจากต่างประเทศ |        |      |        |      |        |      |
+--------------------+--------+------+--------+------+--------+------+
| ยอดซื้อว             | 4,     | 3    | -      | -    | -      | -    |
| ัตถุดิบของโรงงานเกาชุง | 745.47 | 0.60 |        |      |        |      |
|                    |        |      |        |      |        |      |
| จากต่างประเทศ       |        |      |        |      |        |      |
+--------------------+--------+------+--------+------+--------+------+
| รว                 | 13,    | 8    | 9,     | 8    | 3,     | 8    |
| มยอดซื้อจากต่างประเทศ | 798.80 | 8.98 | 911.74 | 7.79 | 436.64 | 7.60 |
+--------------------+--------+------+--------+------+--------+------+
| ย                  | 1,     | 1    | 1,     | 1    | 486.32 | 1    |
| อดซื้อวัตถุดิบของโรงงาน | 709.01 | 1.02 | 377.92 | 2.21 |        | 2.40 |
|                    |        |      |        |      |        |      |
| บางปะกงจากในประเทศ |        |      |        |      |        |      |
+--------------------+--------+------+--------+------+--------+------+
| รวมยอดซื้อทั้งหมด      | 15,    | 10   | 11,    | 10   | 3,     | 10   |
|                    | 507.81 | 0.00 | 289.66 | 0.00 | 922.96 | 0.00 |
+--------------------+--------+------+--------+------+--------+------+

4.  ผลกระทบกับสิ่งแวดล้อม

    ในขั้นตอนของกระบวนการผลิตโดยปกติจะเกิดของเสียต่างๆ และวัสดุที่เหลือใช้
    ซึ่งอาจมีอันตรายต่อสิ่งแวดล้อม
    บริษัทฯได้ตระหนักถึงผลกระทบดังกล่าวและได้ดำเนินการตามมาตรฐานที่กำหนดโดยกระทรวงสาธารณสุข
    และกระทรวงแรงงานและ สวัสดิการสังคม ดังนี้

1.  จัดให้มีระบบบำบัดอากาศเสีย หรืออุปกรณ์กำจัด ลด หรือ ขจัดมลพิษก่อนปล่อยสู่อากาศ

2.  จัดให้มีระบบดูดระบายอากาศ (Ventilation System) โดยใช้แผ่น filter กรองอากาศ

3.  ติดตามการเปลี่ยนแปลงคุณภาพน้ำในแหล่งน้ำ ผิวดิน ตามที่กฎหมายกำหนด

4.  ติดตามการเปลี่ยนแปลงคุณภาพของมาตรฐานคุณภาพอากาศตามที่กฎหมายกำหนด

5.  จัดให้คุณภาพอากาศภายในโรงงาน คุณภาพอากาศที่ปล่อยออกทางปล่องนอกโรงงาน
    คุณภาพอากาศรอบ ๆ โรงงานน้ำทิ้ง เสียง อุณหภูมิ
    และแสงสว่างให้เป็นไปตามค่ามาตรฐานสิ่งแวดล้อมที่กำหนดโดยกระทรวงแรงงาน
    กระทรวงอุตสาหกรรมกระทรวงวิทยาศาสตร์ และกระทรวงสาธารณสุข

    นอกจากนี้ บริษัทฯ ยังได้รับเครื่องหมายมาตรฐานอุตสาหกรรม ISO 14001 จากหน่วยงาน
    AJA EQS ซึ่งเป็นการรับประกันคุณภาพการกำจัดของเสีย (Waste Management)
    ที่ดีกว่าหลักเกณฑ์ที่กำหนดโดยกฎหมายต่างๆ และเพื่อบรรลุถึงมาตรฐาน ISO 14001
    บริษัทได้ดำเนินการดังนี้

1.  ขั้นตอนการปฏิบัติ (Procedures)

    บริษัทฯ ได้จัดระบบการจัดการของเสียต่างๆ ที่เกิดจากขบวนการผลิต หรือกิจกรรมต่างๆ
    ของบริษัทฯ โดยแยกประเภทของเสียดังนี้ คือ

1.  ของเสียที่เป็นอันตราย (Hazardous Waste) ประกอบไปด้วย

-   ของเสียที่เป็นของแข็ง (Solid Hazardous Waste) เช่น กากตะกั่ว (Doss),
    ขาอุปกรณ์ชิ้นงาน, Paint Sludge, Battery, Lead Contamination Filter,
    ผ้าหรือวัสดุดูดซับสารเคมี, ปี๊บน้ำมัน, ถังน้ำมันเปล่า, หลอดไฟ, กระป๋องสี

-   ของเสียที่เป็นของเหลว (Liquid Hazardous Waste) เช่น Flux Waste, Solder
    Thinner Waste, Hydraulic Oil หรือ Waste Oil

-   ของเสียที่เกิดจากห้องพยาบาล (Medical/Chemical From Clinic) เช่น เข็มฉีดยา
    ผ้าก๊อต สำลี/ผ้าเช็ดแผล

    1.  ของเสียที่ไม่เป็นอันตราย (Non-Hazardous Waste) ประกอบไปด้วย

-   ของเสียที่เป็นของแข็ง (Solid Non-Hazardous Waste) มี 2 ประเภท คือ

1.  ของเสียที่เป็นของแข็งที่มีมูลค่า (Value Solid Non-Hazardous Waste) เช่น Wooden
    Pallet, Carton Box, Plastic Bag, Styrofoam

    1.  ของเสียที่เป็นของแข็งที่ไม่มีมูลค่า (Non Value Solid Non-Hazardous Waste)
        เช่น ขยะต่าง ๆ Pattet ที่แตกหักหรือไม่ใช้แล้ว ขยะทั่ว ๆ ไป

-   ของเสียที่เป็นของเหลว (Liquid Non-Hazardous Waste) มีดังนี้ คือ

1.  ของเสียที่เกิดจากโรงอาหาร (Canteen Waste) เช่น เศษอาหารต่างๆ
    ต้องใส่ภาชนะที่จัดเตรียมไว้ เพื่อเป็นอาหารสัตว์

    1.  ของเสียที่เกิดจากห้องน้ำ ห้องซักล้างต่างๆ (Toilet & Washroom Waste)

  3. น้ำเสียจากกากสี น้ำเสียจากท่อน้ำทิ้ง/น้ำจาก Cooling Tower

2.  บริษัทฯ ได้แยกประเภทขยะตามที่กำหนดไว้ดังนี้ คือ

(1) ขยะแห้ง

(2) ขยะเปียก

(3) โลหะ แก้ว

(4) ขยะอันตราย

3.  บริษัทฯ ได้ดำเนินตามขั้นตอนในการจัดการเกี่ยวกับของเสียต่างๆ ดังนี้ คือ

-   ของเสียที่มีมูลค่า เช่น ปี๊บน้ำมัน หรือถังน้ำมัน กากตะกั่ว (Doss) ขาอุปกรณ์ชิ้นงาน
    น้ำมันเครื่อง Pallet กล่องกระดาษ กระดาษ ฯลฯ จะทำการแยกประเภท
    และรวบรวมขายให้กับ Sub-Contractor ที่ผ่านการอนุมัติแล้ว เพื่อ Reuse/Recycle

-   ของเสียที่ไม่มีมูลค่า เช่น ขยะต่าง ๆ เป็นต้น จะทำการแยกประเภทและรวบรวมส่งให้กับ
    Sub-Contractor เพื่อนำไปทำลาย (Sub-Contractor ที่ผ่านการอนุมัติแล้ว)

-   ของเสียที่ไม่มีมูลค่าและเป็นอันตรายต่อสิ่งแวดล้อม เช่น กากสี ผ้าซับน้ำยา กระป๋องสี ฯลฯ
    จะทำการแยกและรวบรวมส่งให้กับ Sub-Contractor เพื่อนำไปทำลาย(Sub-Contractor
    ที่ผ่านการอนุมัติแล้ว)

4.  โรงขยะจะมีการแบ่งห้องและชี้บ่งประเภทของขยะที่จะต้องจัดเก็บและมีหลังคา
    เพื่อป้องกันลมพัดซึ่งจะทำให้ขยะปลิวหรือฝนตกอาจทำให้ขยะต่างๆ
    รั่วหรือไหลไปกับน้ำหรือไหลลงสู่พื้นดินได้

5.  บันทึกเกี่ยวกับจำนวนของเสียต่าง ๆ จะเก็บไว้อย่างน้อย 2 ปี

6.  บริษัทฯ ได้กำหนดเกณฑ์และแนวทางการประเมินและคัดเลือกคุณสมบัติของผู้รับเหมา
    (Sub-Contractor) ที่รับผิดชอบที่เกี่ยวข้อง เพื่อให้มั่นใจว่า ผู้รับเหมา
    (Sub-Contractor) ที่เกี่ยวข้องนั้น มีการดำเนินการ การจัดการต่าง ๆ
    ที่เกี่ยวข้องกับสิ่งแวดล้อมได้อย่างเหมาะสมและมีประสิทธิภาพ

    จากการตรวจสอบของหน่วยงานจากภาครัฐ ทั้งในอดีต และ ปัจจุบัน
    บริษัทฯสามารถปฏิบัติตามข้อกำหนดต่างๆเกี่ยวกับสิ่งแวดล้อมได้เป็นอย่างดี